Minna Canth

Minna Canth (født Ulrika Wilhelmina Johnson 19. mars 1844 i Tammerfors, død 12. mai 1897 i Kuopio) var en finsk forfatter, dramatiker og kvinnesaksforkjemper. Hun var en av de mest kjente forfattere i den finske realismen på 1880-tallet og 1890-tallet og skrev dramaer, noveller og romaner. Hun var en av de første som skrev dramatikk på finsk etter Aleksis Kivi, og den første kvinnelige journalisten som hadde finsk som arbeidsspråk.

Liv og virke

Bakgrunn
Minna Canth var født i 1844 i Tammerfors, men familien flyttet til Kuopio i 1853. 

I 1865 giftet hun seg med Johan Ferdinand Canth, som var lærer i Jyväskylä. Etter hans død i 1879 flyttet hun tilbake til Kuopio og begynte å skrive.

Forfatter og vert for litterær salong
Omkring henne oppstod en litterær salong, som samlet unge forfattere og kunstnere som Karl August Tavaststjerna, Jean Sibelius og Akseli Gallen-Kallela.

Hun skrev mest på finsk, men også på svensk. Hennes mest kjente verk er det dramatiske verket Työmiehen vaimo (norsk: Arbeiderens hustru), som ble utgitt i 1885, romanen Hanna (1886), romanen Salakari (norsk: Blindskjær, 1887), novellen Kauppa-Lopo (1889), dramaet Papin perhe (norsk: Prestens familie, 1891), dramaet Sylvi (som hun skrev på svensk og utga i 1893) og dramaet Anna Liisa (1895).

Stilistisk skrev hun europeisk realisme og var påvirket av Georg Brandes' litterære teori. Hun kom med sterk kritikk av problematiske sider ved det finske samfunnet, spesielt når det gjaldt kvinnens stilling.

Minna Canth døde 53 år gammel i 1897. Siden 2007 er hennes fødselsdag 19. mars en vedtatt flaggdag i Finland.

Referanser

Eksterne lenker 
 
 
  Minna Canth i Projekt Gutenberg
  Minna Canth på Dramawebben

Finske forfattere
Kvinnesaksforkjempere
Salongholdere
Personer fra Tammerfors
Finske dramatikere
Aktivister fra Europa